|  |
| --- |
| 8.1 2016  /VAND |

|  |
| --- |
| KONKURRENCE- OG FORBRUGERSTYRELSEN  Carl Jacobsens Vej 35  2500 Valby    Tlf. 4171 5000  Fax 4171 5100  CVR-nr. 10 29 48 19  kfst@kfst.dk  www.kfst.dk  ERHVERVS- OG VÆKSTMINISTERIET |

|  |
| --- |
|  |

|  |
| --- |
| **Til Kommunen**  **Att.: Økonomidirektøren samt kontaktpersonen** |

**Information om indberetning af midler fra kommunens vand- og spildevandsselskaber i 2015**

Hvert år skal kommunen indberette en række oplysninger til Forsyningssekretariatet om de midler, som kommunen har modtaget fra sine vand- og spildevandsselskaber. Alternativt skal der afgives en erklæring om, at ingen midler er modtaget.

Forsyningssekretariatet kan til orientering oplyse, at kommunens indberetning for 2013 og 2014 om eventuelle uddelinger mv. er ved at blive behandlet.

Indberetningen for 2015 skal sendes til Forsyningssekretariatet **senest den 1. februar 2016.**

**Sammen med indberetningen skal indsendes en standardrevisorerklæring fra kommunens revisor om rigtigheden og fuldstændigheden af indberetningen eller erklæringen.**

Indberetningsskemaet

Indberetningen/erklæringen skal foretages på det skema (indberetningsskemaet), som Forsyningssekretariatet har lagt ud på Konkurrence- og Forbrugerstyrelsens hjemmeside.

Til brug for kommunens indberetning/erklæring har Forsyningssekretariatet udarbejdet en vejledning, der er placeret bagerst i indberetningsskemaet.

Standardrevisorerklæringen

Revisorerklæringen fra kommunens revisor om rigtigheden og fuldstændigheden af kommunens indberetning eller erklæring skal afgives efter den standardrevisorerklæring, som Forsyningssekretariatet har lagt ud på styrelsens hjemmeside.

Til brug for kommunens revisors afgivelse af standarderklæringen har Forsyningssekretariatet udarbejdet en revisionsinstruks.

Indberetningsskemaet for 2015 med vejledning, standardrevisorerklæring, revisionsinstruks og regnskabsinstruks er **vedhæftet** dette brev, og kan ligeledes findes på:

<http://www.kfst.dk/Vandtilsyn/Kommunale-indberetninger>

Oplysninger om provision for vandselskabers kommunegaranterede lån

Kommunens eventuelle stiftelses- og/eller løbende provision for garantistillelse for lån optaget af vandselskaber i kommunen kan medføre en økonomisk fordel, der udgør en uddeling efter stoploven. Det vil være tilfældet, hvis provisionen overstiger en betaling på markedsvilkår (der dækker administration og økonomisk risiko ved garantistillelsen).

Kommunen anmodes derfor om at oplyse:

1. Om kommunen har opkrævet provision for lånegarantier til vandselskaber i 2015.
2. Den opkrævede procentsats.
3. Grundlaget for den opkrævede procentsats (engangsbeløb ved optagelsen eller procentsats af hovedstol, restgæld eller andet ved løbende provision).

# Hvor findes reglerne om kommunens indberetning?

# Reglerne om kommunernes indberetning eller erklæring findes i lov nr. 634 af 7. juni 2010 om kommuners afståelse af vandforsyninger og spildevandsforsyninger (stoploven) og i den tilhørende bekendtgørelse nr. 1212 af 14. oktober 2010.[[1]](#footnote-1)

Regnskabsinstruks

Forsyningssekretariatet har lagt en regnskabsinstruks, som kommunens bogholderi fra 1. januar 2011 skal være tilrettelagt i overensstemmelse med, ud på styrelsens hjemmeside – se ovenstående link.

Spørgsmål kan rettes til:

Martin Bruun-Houmølle

Tlf. dir. 41 71 52 02

E-mail mbr@kfst.dk

Med venlig hilsen

Forsyningssekretariatet

Vedhæftninger:

* Indberetningsskema for 2015 med vejledning
* Standarderklæring (revisorerklæring)
* Revisionsinstruks
* Regnskabsinstruks

1. Begge kan findes på [www.retsinformation.dk](http://www.retsinformation.dk). Reglerne skal ses i sammenhæng med bestemmelserne i elforsyningslovens §§ 37 og 37 a og varmeforsyningslovens §§ 23 l og 23 m og den tilhørende bekendtgørelse nr. 1297 af 15. december 2008. [↑](#footnote-ref-1)